stanford-oval/wikipedia huggingface dataset:
ธนาคารแห่งประเทศอังกฤษ

| --- | --- |
 ตราธนาคารแห่งประเทศอังกฤษ  อาคารทำการธนาคารแห่งประเทศอังกฤษ
สำนักงานใหญ่: ถนนเธรดนีเดิล ลอนดอน อังกฤษ สหราชอาณาจักร
พิกัด: 51°30′51″N 0°05′19″W﻿ / ﻿51.5142°N 0.0885°W﻿ / 51.5142; -0.0885
ตั้ง: 27 กรกฎาคม 1694; 330 ปีก่อน (1694-07-27)
ผู้ว่าการ: แอนดรูว์ เบลีย์ (ตั้งแต่ 2020)
ธนาคารกลางแห่ง: สหราชอาณาจักร
เงินตรา: ปอนด์สเตอร์ลิง GBP (ISO 4217)
เงินสดสำรอง: US$101.59 billion
อัตราธนาคาร: 5.25%
เว็บไซต์: www.bankofengland.co.uk
ธนาคารแห่งประเทศอังกฤษ (อังกฤษ: Bank of England) คือธนาคารกลางของสหราชอาณาจักรซึ่งถือเป็นต้นแบบของธนาคารกลางทั่วโลก ธนาคารแห่งประเทศอังกฤษก่อตั้งเมื่อปีค.ศ. 1694 ในรัชสมัยพระเจ้าวิลเลียมที่ 3 แห่งอังกฤษ ด้วยทุนประเดิม 1.2 ล้านปอนด์ เมื่อแรกจัดตั้งมีชื่อว่า ผู้ว่าการและบริษัทธนาคารแห่งประเทศอังกฤษ (อังกฤษ: Governor and Company of the Bank of England) จัดตั้งขึ้นเพื่อเป็นนายธนาคารรับฝากเงินให้แก่รัฐบาลอังกฤษ เมื่อแรกก่อตั้งมีผู้ถือหุ้นใหญ่เป็นเอกชนจนกระทั่งรัฐบาลได้เข้าไปซื้อหุ้นใหญ่ในปีค.ศ. 1946 ธนาคารแห่งนี้ถือเป็นธนาคารกลางที่เก่าแก่เป็นอันดับสองของโลกรองจากธนาคารแห่งชาติสวีเดน และเป็นธนาคารที่เก่าแก่เป็นอันดับ 8 ของโลกในปัจจุบัน
แม้ธนาคารแห่งประเทศอังกฤษจะมีเขตอำนาจทั่วทั้งสหราชอาณาจักร แต่ธนาคารรับผิดชอบการพิมพ์เงินตราสกุลปอนด์สเตอร์ลิงเฉพาะที่ใช้ในประเทศอังกฤษและเวลส์เท่านั้น ส่วนเงินตราสกุลปอนด์สเตอร์ลิงที่ใช้ในประเทศสกอตแลนด์และไอร์แลนด์เหนือจะถูกพิมพ์ขึ้นโดยธนาคารพาณิชย์ท้องถิ่น
ท่าอากาศยานร้อยเอ็ด

ท่าอากาศยานร้อยเอ็ด หรือ สนามบินร้อยเอ็ด (อังกฤษ: Roi Et Airport) ตั้งอยู่เลขที่ 135 หมู่ 2 ถนนร้อยเอ็ด-โพนทอง (ทางหลวงหมายเลข 2044) ตำบลหนองพอก อำเภอธวัชบุรี จังหวัดร้อยเอ็ด ห่างจากตัวเมืองประมาณ 11 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ประกอบด้วยอาคารที่พักผู้โดยสารขนาด 3,013 ตารางเมตร ประตูผู้โดยสารขาเข้าและขาออกอยู่ชั้นเดียวกัน  ทางวิ่ง (รันเวย์) 45 x 2,100 เมตร ลานจอดเครื่องบินขนาด 85 x 324 เมตร ซึ่งรองรับเครื่องบินขนาดโบอิ้ง 737 ได้ 2 เครื่อง หรือเครื่องบินขนาดเล็ก ATR 72- ได้ 2 เครื่อง หรือ เฮลิคอปเตอร์ 4 เครื่อง เป็นท่าอากาศยานที่ให้บริการประชาชนในพื้นที่จังหวัดร้อยเอ็ด กาฬสินธุ์ มหาสารคาม ยโสธร และมุกดาหาร
ในปี พ.ศ. 2558 มีสายการบินที่ให้บริการ 2 สายการบิน คือ สายการบินนกแอร์ ให้บริการวันละ 3 เที่ยวบิน (ช่วงเช้า ช่วงกลางวัน และช่วงดึก) และสายการบินไทยแอร์เอเชีย ได้เปิดเที่ยวบินดอนเมือง-ร้อยเอ็ด ในวันที่ 9 กุมภาพันธ์ พ.ศ. 2558 โดยใช้เครื่องบินแอร์บัส เอ 320 ความจุ 180 ที่นั่ง มาทำการบินช่วงเช้าและในช่วงเย็น และในปีเดียวกันนั้นเอง สนามบินร้อยเอ็ดเป็นท่าอากาศยานที่เติบโตมากเป็นอันดับ 3 ของประเทศไทย มียอดผู้โดยสารรวม 284,667 คน เพิ่มขึ้นจากปีที่แล้ว 307%
ประวัติ

เดิมจังหวัดร้อยเอ็ด มีสนามบินทหารซึ่งอยู่ในความดูแลของกองทัพบก สร้างเมื่อปี 2464 มีทางวิ่งกว้าง 30 เมตร ยาว 800 เมตร ผิวทางวิ่งเป็นลูกรัง ทิศทางของทางวิ่ง N 10 W . ตั้งอยู่ในเขตอำเภอเมือง ทางด้านทิศตะวันตกเฉียงเหนือ มีปลายทางวิ่งห่างจากเขตชุมชนประมาณ 150 เมตรไม่สามารถพัฒนาให้เป็นสนามบินพาณิชย์ได้ เนื่องจากอยู่ใกล้เมืองมากเกินไป สถานที่คับแคบและมีตึกสูง จากแผนพัฒนาสนามบินภูมิภาคกรมการขนส่งทางอากาศ (พ.ศ. 2530 – 2540) ได้สำรวจพบว่าภาคตะวันออกเฉียงเหนือ บริเวณจังหวัดร้อยเอ็ด กาฬสินธุ์ มหาสารคาม ยโสธร และมุกดาหาร ยังไม่ได้รับความสะดวกในการใช้บริการทางด้านการบินพาณิชย์ โดยเฉพาะจังหวัดร้อยเอ็ดมีสภาพทางภูมิศาสตร์ และโครงข่ายการคมนาคมทางบกเชื่อมกับจังหวัดใกล้เคียงจังหวัดดังกล่าวข้างต้น มีศักยภาพและปริมาณจราจรเพียงพอที่จะพัฒนาให้มีสนามบินพาณิชย์เพื่ออำนวย ความสะดวกในการเดินทางของประชาชนได้ และหากมีสนามบินพาณิชย์ที่จังหวัดร้อยเอ็ด ก็จะมีพื้นที่บริการของสนามบินครอบคลุมจังหวัดใกล้เคียงถึง 4 จังหวัด ดังนั้น คณะรัฐมนตรีจึงมีมติเห็นชอบในหลักการให้ก่อสร้างท่าอากาศยานร้อยเอ็ด ตามที่กระทรวงคมนาคมเสนอ เมื่อวันที่ 13 พฤษภาคม พ.ศ. 2532
ข้อมูลท่าอากาศยาน

อาคารผู้โดยสารขนาดพื้นที่ใช้สอยรวม 3,500 ตารางเมตร รองรับผู้โดยสารได้ 300 คนต่อชั่วโมง ท่าอากาศยานรองรับผู้โดยสารได้ 2,400 คนต่อวัน
ลานจอดรถยนต์รองรับได้จำนวน 160 คัน
ทางวิ่งขนาดกว้าง 45 เมตร ยาว 2,100 เมตร
ลานจอดเครื่องบิน ขนาดกว้าง 85 เมตร ยาว 324 เมตร
รายชื่อสายการบินที่ทำการบิน

| สายการบิน | จุดหมายปลายทาง | หมายเหตุ |
| --- | --- | --- |
| ไทยแอร์เอเชีย | กรุงเทพฯ-ดอนเมือง | ภายในประเทศ |
รายชื่อสายการบินที่ทำการบิน > สายการบินที่เคยทำการบิน

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |
| โซล่าแอร์ | Solar Air | กรุงเทพมหานคร-ดอนเมือง |
| แฮปปี้แอร์ (HPY) | Happy Air | กรุงเทพมหานคร-สุวรรณภูมิ |
| พีบีแอร์ (9Q) | PB Air | กรุงเทพมหานคร-ดอนเมือง/กรุงเทพมหานคร-สุวรรณภูมิ |
| นกมินิ (5E) | Nok Mini | กรุงเทพมหานคร-ดอนเมือง |
| นกแอร์ (DD) | Nok Air | กรุงเทพมหานคร-ดอนเมือง |
| ไทยสมายล์ (WE) | Thai Smile | กรุงเทพมหานคร-สุวรรณภูมิ |
ดูเพิ่ม

รายชื่อท่าอากาศยานในประเทศไทย
ท่าอากาศยานหมู่เกาะโคโคส (คีลิง)

สนามบินในหมู่เกาะโคโคส (คีลิง)
แอร์บัส เอ320 ของเวอร์จินออสเตรเลียเรจินัลแอร์ไลน์ บนทางขับที่ท่าอากาศยานหมู่เกาะโคโคส (คีลิง) (2017)
ท่าอากาศยานหมู่เกาะโคโคส (คีลิง) (อังกฤษ: Cocos (Keeling) Islands Airport, มลายูโคโคส: Lapangan Terbang Pulu Koko (Keeling) ), (IATA: CCK, ICAO: YPCC) เป็นท่าอากาศยานที่ให้บริการหมู่เกาะโคโคส (คีลิง) ซึ่งเป็นดินแดนของประเทศออสเตรเลียที่ตั้งอยู่ในมหาสมุทรอินเดีย ท่าอากาศยานตั้งอยู่บนเวสต์ไอแลนด์ ซึ่งเป็นเกาะหนึ่งในหมู่เกาะเซาท์คีลิงและเป็นเมืองหลวงของดินแดน
ประวัติ

ท่าอากาศยานแห่งนี้สร้างขึ้นในช่วงสงครามโลกครั้งที่สองเพื่อสนับสนุนเครื่องบินของฝ่ายสัมพันธมิตรในสงครามกับญี่ปุ่น มีการสร้างทางวิ่งสองเส้นโดยฝูงบินทิ้งระเบิดสามฝูงบินได้ย้ายมายังหมู่เกาะโคโคส เพื่อโจมตีเป้าหมายญี่ปุ่นในเอเชียตะวันออกเฉียงใต้และเพื่อให้การสนับสนุนระหว่างการรุกกลับมาลายาและยึดสิงคโปร์คืนตามแผน เครื่องบินลำแรกที่มาถึงคือ ซูเปอร์มารีน สปิตไฟร์ เอ็มเค 8 (Supermarine Spitfire Mk VIII) ของฝูงบินที่ 136 ของกองทัพอากาศสหราชอาณาจักร เครื่องบินเหล่านี้รวมถึงเครื่องบินทิ้งระเบิดบี-24 ลิเบอร์เรเตอร์ (B-24 Liberator) จากฝูงบินที่ 321 (เนเธอร์แลนด์) ของกองทัพอากาศสหราชอาณาจักร (สมาชิกกองกำลังดัตช์ที่ลี้ภัยซึ่งประจำการอยู่กับกองทัพอากาศสหราชอาณาจักร) ได้ประจำการอยู่บนหมู่เกาะนี้ด้วย
ช่วงก่อนปี ค.ศ. 1970 เครื่องบินของเซาท์แอฟริกันแอร์เวส์ (South African Airways) ซึ่งทำการบินระหว่างโจฮันเนสเบิร์กและเพิร์ทลงจอดระหว่างทางเพื่อเติมน้ำมันที่ท่าอากาศยานแห่งนี้
สมุดปกขาวด้านการป้องกันประเทศออสเตรเลียประจำปี ค.ศ. 2016 ระบุว่าท่าอากาศยานจะได้รับการปรับปรุงเพื่อรองรับเครื่องบินตรวจการณ์ทางทะเลโบอิง พี-8 โพไซดอน (P-8 Poseidon) ของกองทัพอากาศออสเตรเลีย แม้ว่าต้นทุนจะเพิ่มขึ้นอย่างมากก็ตาม การปรับปรุงก็มีกำหนดเริ่มในช่วงต้นปี ค.ศ. 2023 และจะแล้วเสร็จภายในปี 2026  มีการวางแผนว่าท่าอากาศยานจะทำหน้าที่เป็นฐานปฏิบัติการหน้าในภูมิภาคสำหรับเครื่องบินลาดตระเวนและเครื่องบินสงครามอิเล็กทรอนิกส์ของออสเตรเลีย
สิ่งอำนวยความสะดวก

ท่าอากาศยานมีทางวิ่ง 1 เส้น กำหนดหมายเลขเป็น 15/33 โดยพื้นผิวปูด้วยยางมะตอยมีขนาด 2,441 เมตร × 45 เมตร (8,009 ฟุต × 148 ฟุต) และอยู่สูงจากระดับน้ำทะเล 3 เมตร (10 ฟุต)
สายการบินและจุดหมายปลายทาง

| สายการบิน | จุดหมายปลายทาง   |
| --- | --- |
เวอร์จินออสเตรเลียเรจินัลแอร์ไลน์:  เกาะคริสต์มาส, เพิร์ท
สถิติ

ท่าอากาศยานหมู่เกาะโคโคสให้บริการผู้โดยสาร 14,896 รายในปีงบประมาณ 2017–2018
| ปี | การขนส่งผู้โดยสาร | ความเคลื่อนไหวของอากาศยาน |
| --- | --- | --- |
| 2001–02 | 4,740 | 218 |
| 2002–03 | 4,328 | 212 |
| 2003–04 | 4,976 | 218 |
| 2004–05 | 5,631 | 226 |
| 2005–06 | 5,632 | 224 |
| 2006–07 | 6,501 | 232 |
| 2007–08 | 6,510 | 320 |
| 2008–09 | 5,611 | 238 |
| 2009–10 | 9,129 | 302 |
| 2010–11 | 15,712 | 303 |
| 2011–12 | 7,957 | 277 |
| 2012–13 | 14,478 | 454 |
| 2013–14 | 8,664 | 398 |
| 2014–15 | 11,323 | 360 |
| 2015–16 | 17,659 | 308 |
| 2016–17 | 16,387 | 345 |
| 2017–18 | 14,896 | 260 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ท่าอากาศยานหมู่เกาะโคโคส (คีลิง)
Geoff Goodall (บ.ก.), Cocos Islands Airport: a pictorial history, คลังข้อมูลเก่าเก็บจากแหล่งเดิมเมื่อ 30 มีนาคม 2021
Photos of the Cocos (Keeling) Islands Airport, คลังข้อมูลเก่าเก็บจากแหล่งเดิมเมื่อ 12 มีนาคม 2007
บี-24 ลิเบอร์เรเตอร์ ของสหราชอาณาจักรขึ้นบินเพื่อปฏิบัติการโจมตีสนามบินของญี่ปุ่นในสุมาตรา
ธนาณัติ

ธนาณัติ (อังกฤษ: postal order, money order) เป็นเอกสารหรือตราสารซึ่งที่ทำการไปรษณีย์ต้นทาง หรือธนาคารในบางประเทศ ออกเป็นสำคัญว่าได้รับเงินพร้อมค่าธรรมเนียมแล้ว ผู้ขอออกสามารถส่งให้ผู้รับนำไปขึ้นเงิน ณ ที่ทำการไปรษณีย์ปลายทางหรือธนาคารได้ การส่งธนาณัติจะกระทำด้วยวิธีไปรษณีย์ภาคพื้น วิธีทางอิเล็กทรอนิกส์ หรือวิธีอื่นที่ปลอดภัยก็ได้ ธนาณัติมีลักษณะคล้ายตั๋วสัญญาใช้เงิน เว้นแต่แทนที่สัญญาจะจ่ายเงิน ก็จะเป็นบังคับให้ที่ทำการไปรษณีย์ปลายทางจ่ายเงินตามจำนวนที่กำหนดตราบที่ธนาณัตินั้นยังไม่สิ้นสภาพ
ธนาณัติมีความคล้ายคลึงกับเช็คที่ออกโดยธนาคารหรือแคชเชียร์เช็ค ในสหรัฐอเมริกาและสหราชอาณาจักร รูปแบบของธนาณัติที่ออกโดยไปรษณีย์จะคล้ายคลึงกับเช็ค คือสามารถจ่ายให้แก่ผู้รับที่มีชื่ออยู่ หรือตัวผู้ฝากเองก็ได้หากต้องการไถ่ถอน นอกจากนี้สามารถสั่งมิให้จ่ายเป็นเงินสดโดยการขีดเส้นขนานไว้บนธนาณัตินั้น ธนาณัติฉบับใดมีเส้นขนานขีดไว้ ต้องโอนเงินเข้าสู่บัญชีเงินฝากของผู้รับหรือใช้ชำระหนี้ค่าสาธารณูปโภคที่ไปรษณีย์ก็ได้ อย่างไรก็ตามไม่มีตัวเลือกนี้ในประเทศไทยเนื่องจากความซับซ้อนของการปฏิบัติงาน นอกจากนี้ ธนาณัติมักจำกัดจำนวนเงินฝากส่งอย่างสูงไว้เพื่อความปลอดภัย ตามไปรษณียนิเทศ จำนวนนี้เป็นไปตามที่บริษัทไปรษณีย์ไทยจำกัด (ปณท.) กำหนดไว้ คือ 50,000 บาท ในขณะที่บริษัทไปรษณีย์อังกฤษกำหนดไว้ที่ 250 ปอนด์สเตอร์ลิง ส่วนบริษัทไปรษณีย์สหรัฐกำหนดไว้ที่ 1,000 ดอลลาร์สหรัฐ
นอกจากนี้ ธนาณัติไทยมีข้อกำหนดในเรื่องอายุของธนาณัติที่จะนำไปขึ้นเงินได้ คือ ธนาณัติที่มีอายุไม่เกิน 4 เดือน นับถัดจากเดือนที่ออก สามารถแลกเปลี่ยนเป็นเงินได้ทันที หากเกินกว่านั้น ปณท. จะประกาศให้ผู้รับหรือผู้ฝากมาติดต่อขอรับเงินโดยยื่นคำร้องตามที่กำหนด หากพ้นจากนั้น 1 ปี ธนาณัตินั้นก็จะสิ้นสภาพไม่สามารถนำมาขึ้นเงินได้อีก ในขณะที่ธนาณัติของสหรัฐอเมริกาจะไม่มีการสิ้นสภาพตราบที่ไม่มีการขูดลบหรือยกเลิก
ธรณีฟิสิกส์

ธรณีฟิสิกส์ (อังกฤษ: Geophysics) เป็นศาสตร์สาขาหนึ่งของธรณีวิทยา ว่าด้วยการศึกษาปรากฏการณ์ต่างๆ ทางธรณีวิทยา โดยใช้วิธีการทางกายภาพฟิสิกส์ ได้แก่ การศึกษาสมบัติและกระบวนการทางธรรมชาติ ที่เกี่ยวข้องกับภาคพื้นดิน อุทกภาค (hydrosphere) บรรยากาศ และความสัมพันธ์ระหว่างโลกกับดวงอาทิตย์ นอกจากนี้ยังมีความหมายถึงการใช้เครื่องมือเพื่อศึกษาดวงจันทร์และดาวเคราะห์ด้วย
ประเด็นปัญหาทางธรณีฟิสิกส์ยังคาบเกี่ยวกับเรื่องของทางดาราศาสตร์ด้วย เนื่องจากการศึกษานั้น ส่วนใหญ่ไม่ได้มาจากการสังเกตโดยตรง ต้องอาศัยการแปลความเชิงคณิตศาสตร์ จากการวัดเชิงกายภาพ เช่น การวัดสนามแรงโน้มถ่วงทั้งบนบกและในทะเล และดาวเทียมในอวกาศ การวัดสภาพแม่เหล็กของสนามแม่เหล็กบนดาวเคราะห์ และการสำรวจด้านวิทยาแผ่นดินไหว ของโครงสร้างทางธรณีวิทยา โดยอาศัยคลื่นที่เกิดจากแผ่นดินไหว หรือวิธีการอื่นๆ
ธรณีฟิสิกส์ยังแตกสาขาเป็นศาสตร์แขนงต่างๆ ได้แก่ วิทยาแผ่นดินไหว (seiesmology)  ธรณีฟิสิกส์แปรสัณฐาน (tectonophysics) และธรณีฟิสิกส์เชิงวิศวกรรม (engineering geophysics)
ท้ายทอย

| ท้ายทอย  (Occiput) |
| --- | --- |
ท้ายทอยของมนุษย์
รายละเอียด
หลอดเลือดแดง: หลอดเลือดแดงท้ายทอย (occipital artery)
หลอดเลือดดำ: หลอดเลือดดำท้ายทอย (occipital vein)
น้ำเหลือง: ต่อมน้ำเหลืองท้ายทอย (occipital lymph nodes)
ตัวระบุ
ภาษาละติน: occiput cranii
TA98: A01.1.00.003  A02.1.00.014
TA2: 102
FMA: 49187
อภิธานศัพท์กายวิภาคศาสตร์[แก้ไขบนวิกิสนเทศ]
ท้ายทอย (อังกฤษ: occiput) เป็นศัพท์เรียกส่วนหลังของศีรษะ
ความสำคัญทางคลินิก

การบาดเจ็บที่ท้ายทอยอาจทำให้เกิดการแตกของฐานกะโหลก (basilar skull fracture)
การระบุตำแหน่งของท้ายทอยของทารกในครรภ์มีความสำคัญในสูติศาสตร์
ดูเพิ่ม

กระดูกท้ายทอย (occipital bone)
แหล่งข้อมูลอื่น

Occiput จากเว็บไซต์  eMedicine Dictionary
ธรณีสัณฐานวิทยา

ธรณีสัณฐาน.
ธรณีสัณฐานวิทยา (อังกฤษ: Geomorphology) คือศึกษาทางวิทยาศาสตร์เกี่ยวกับต้นกำเนิดและวิวัฒนาการของภูมิประเทศชนิดต่าง ๆ ซึ่งเกิดการเปลี่ยนแปลงทางธรณีวิทยาตามกระบวนการทางกายภาพหรือทางเคมี เช่น ภูมิประเทศที่เกิดจากการกัดเซาะ การพัดพา การเคลื่อนไหวของเปลือกโลกนักธรณีวิทยาพยายามที่จะทำความเข้าใจเกี่ยวกับภูมิทัศน์ว่าทำไมแต่ละที่จึงมีลักษณะต่างกันจึงพยายามศึกษาประวัติและพลศาสตร์ของธรณีสัณฐานเพื่อรวบรวมการเปลี่ยนแปลงผ่านการสังเกตภาคสนาม การทดลองทางกายภาพและการสร้างแบบจำลองเชิงตัวเลข
ธรณีสัณฐานวิทยาเป็นส่วนหนึ่งในสาขาของภูมิศาสตร์กายภาพ ธรณีวิทยา จีออเดซี วิศวกรรมธรณี โบราณคดีและวิศวกรรมธรณีเทคนิคซึ่งแต่ละสาขาวิชาจะทำให้เกิดรูปแบบและผลงานวิจัยที่แตกก่างกันไป
ท่าอากาศยานนานาชาติฟิลาเดลเฟีย

ท่าอากาศยานในฟิลาเดลเฟีย รัฐเพนซิลเวเนีย สหรัฐ
ท่าอากาศยานนานาชาติฟิลาเดลเฟีย (อังกฤษ: Philadelphia International Airport; (IATA: PHL, ICAO: KPHL, FAA LID: PHL)) เป็นท่าอากาศยานหลักที่บริการเมืองฟิลาเดลเฟีย ด้วยจำนวนผู้โดยสาร 31.7 ล้านคนต่อปี ท่าอากาศยานนี้จึงเป็นท่าอากาศยานที่พลุกพล่านที่สุดเป็นอันดับที่ 20 ของสหรัฐ ใน ค.ศ. 2019 ท่าอากาศยานนี้ได้บริการผู้โดยสาร 33,018,886 คน ซึ่งเป็นจำนวนมากที่สุดในประวัติศาสตร์ท่าอากาศยาน
ท่าอากาศยานฟิลาเดลเฟียตั้งอยู่ที่เมืองฟิลาเดลเฟีย รัฐเพนซิลเวเนีย และเป็นท่าอากาศยานที่ใหญ่ที่สุดของรัฐ อยู่ห่างจากย่านกลางเมือง 11 กิโลเมตร (7 ไมล์) และมีสายการบิน 25 สายซึ่งให้บริการเที่ยวบินเกือบ 500 เที่ยวต่อวัน ไปยังจุดหมายปลายทางมากกว่า 130 แห่งทั่วโลก
อาคารผู้โดยสาร และสายการบิน > อาคารเทียบเครื่องบิน เอ ฝั่งตะวันตก

ฟรอนเทียร์แอร์ไลน์
ยูเอสแอร์เวย์
ลุฟต์ฮันซา
แอร์จาเมกา
แอร์ฟรานซ์
อาคารผู้โดยสาร และสายการบิน > อาคารผู้โดยสาร เอ ฝั่งตะวันออก

บริติช แอร์เวย์
มิดเวสต์แอร์ไลน์
มิดเวสต์คอดนเนคชั่น ให้บริการโดย สกายเวสต์
ยูเอสเอ 3000
ยูเอสแอร์เวย์
อเมริกันแอร์ไลน์
อเมริกันคอนเนคชั่น ให้บริการโดย โขตโกวแอร์ไลน์
อเมริกันคอนเนคชั่น ให้บริการโดย ทรานส์ สเตทส์ แอร์ไลน์
กาตาร์แอร์เวย์
อาคารผู้โดยสาร และสายการบิน > อาคารผู้โดยสาร บี และซี

ยูเอสแอร์เวย์
ยูเอสแอร์เวย์ ให้บริการโดย อเมริกันเวสต์แอร์ไลน์
ยูเอสแอร์เวย์เอกซ์เพรส ให้บริการโดย รีพับบลิกแอร์ไลน์
อาคารผู้โดยสาร และสายการบิน > อาคารผู้โดยสาร ดี

คอนติเนนตัล แอร์ไลน์
คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
เซาท์เวสต์แอร์ไลน์
ยูไนเต็ดแอร์ไลน์
ยูไนเต็ดเอกซ์เพรส ให้บริการโดย เมซาแอร์ไลน์
ยูไนเต็ดเอกซ์เพรส ให้บริการโดย ทรานส์ สเตทส์ แอร์ไลน์
แอร์แคนาดา
แอร์แคนาดาแจ๊ซ
แอร์ทรานแอร์เวย์
อาคารผู้โดยสาร และสายการบิน > อาคารผู้โดยสาร อี

เดลต้า แอร์ไลน์
เดลต้าคอนเนคชั่น ให้บริการโดย คอมแอร์
เดลต้าคอนเนคชั่น ให้บริการโดย ฟรีดอมแอร์ไลน์
เซาท์เวสต์แอร์ไลน์
นอร์ธเวสต์แอร์ไลน์
นอร์ธเวสต์แอร์ลิงก์ ให้บริการโดย พินนาเคิลแอร์ไลน์
อาคารผู้โดยสาร และสายการบิน > อาคารผู้โดยสาร เอฟ

ยูเอสแอร์เวย์
ยูเอสแอร์เวย์เอกซ์เพรส ให้บริการโดย โชโตโกวแอร์ไลน์
ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
ยูเอสแอร์เวย์เอกซ์เพรส ให้บริการโดย เพียดมอนต์แอร์ไลน์
ยูเอสแอร์เวย์เอกซ์เพรส ให้บริการโดย แอร์วิสคอนซิน
สถิติ > จราจรรายปี

| ปี | ผู้โดยสาร | ปี | ผู้โดยสาร |
| --- | --- | --- | --- |
| 2021 | 2,669,600 (ถึงเดือนมีนาคม) | 2010 | 30,775,961 |
| 2020 | 11,865,006 | 2009 | 30,669,564 |
| 2019 | 33,018,886 | 2008 | 31,834,725 |
| 2018 | 31,691,956 | 2007 | 32,211,439 |
| 2017 | 29,585,754 | 2006 | 31,768,272 |
| 2016 | 30,155,090 | 2005 | 31,495,385 |
| 2015 | 31,444,403 | 2004 | 28,507,420 |
| 2014 | 30,740,242 | 2003 | 24,671,075 |
| 2013 | 30,504,112 | 2002 | 24,799,470 |
| 2012 | 30,252,816 | 2001 | 24,553,310 |
| 2011 | 30,839,175 |  |  |
แหล่งข้อมูลอื่น

Philadelphia International Airport (official web site)
FAA Airport Master Record for PHL (Form 5010 PDF)
Wings Over Philadelphia –  Abundant Information Regarding PHL
Pennsylvania Bureau of Aviation: Philadelphia International Airport
Food and Shops at PHL
PHL-Citizens Aviation Watch
แม่แบบ:FAA-diagram
แม่แบบ:US-airport
ธงแดง

ธงพื้นสีแดงเกลี้ยงมักใช้ในการรณรงค์ต่างๆ ของลัทธิสังคมนิยม ลัทธิคอมมิวนิสต์ และกลุ่มการเมืองฝ่ายซ้ายต่างๆ ทั้งมีการใช้เป็นธงชาติชั่วคราว ในหลายประเทศที่มีการปฏิวัติแบบสังคมนิยม (socialist revolution)
ธงแดง (อังกฤษ: Red flag) มักมีความหมายถึงธงต่างๆ ที่เป็นสีแดงโดยทั่วไป อาจใช้เป็นสัญลักษณ์ ลัทธิคอมมิวนิสต์ เตือนภัย การประกาศกฎอัยการศึก หรือการต่อต้านท้าทาย หรือแม้แต่การใช้เป็นสีธงชาติต่างๆ ในยุคเริ่มแรกของหลายประเทศ เพราะเป็นสีที่สามารถสังเกตเห็นได้ง่ายที่สุด[ต้องการอ้างอิง] แต่ในทางประวัติศาสตร์แล้ว คำนี้เป็นสัญลักษณ์สากลอย่างหนึ่งที่ใช้หมายถึงแนวคิดหรือลัทธิการเมืองฝ่ายซ้ายเป็นหลัก  ในพจนานุกรม Oxford English Dictionary ระบุถึงการใช้ "ธงแดง" ("red flag") เท่าที่มีการอ้างถึงครั้งแรกสุดว่า คำนี้เริ่มปรากฏในปี ค.ศ. 1602 โดยกองทหารในยุคนั้นใช้ในความหมายที่แสดงถึงการเตรียมพร้อมที่จะรบพุ่งกับศัตรู
ธงแดงได้ถูกจัดให้กลายเป็นเครื่องหมายของแนวคิดการเมืองฝ่ายซ้ายนับตั้งแต่การปฏิวัติฝรั่งเศสใน ค.ศ. 1789 เป็นต้นมา และได้กลายเป็นสัญลักษณ์ของลัทธิคอมมิวนิสต์จากการใช้ธงนี้ในคอมมูนแห่งปารีส (La Commune de Paris) เมื่อปี ค.ศ. 1871 ดังปรากฏว่า บรรดาพรรคคอมมิวนิสต์และรัฐคอมมิวนิสต์ต่าง เช่น ประเทศจีน เวียดนาม และอดีตสหภาพโซเวียต ต่างเลือกใช้สีแดงเป็นพื้นสีธงพรรคและธงชาติของตนเอง
สำหรับการใช้ธงแดงในความหมายของการเตือนภัยเริ่มปรากฏครั้งแรกเมื่อปี ค.ศ. 1777 โดยใช้ในการเตือนภัยน้ำท่วม
ธงแดงกลุ่มสังคมนิยม/คอมมิวนิสต์ที่มีชื่อเสียง

ธงชาติสหภาพโซเวียต
ธงกองทัพแดงของสหภาพโซเวียต
ธงชัยประจำกองพลปืนเล็กยาวที่ 150 ซึ่งได้ปักเหนืออาคารรัฐสภาไรช์สทักเมื่อกองทัพแดงแห่งสหภาพโซเวียตพิชิตกรุงเบอร์ลินในสงครามโลกครั้งที่ 2
ธงชาติเวียดนาม
ธงชาติสาธารณรัฐประชาชนจีน
ธงพรรคคอมมิวนิสต์จีน
ดูเพิ่ม

ดาวแดง
ค้อนเคียว
ธงดำ (สัญลักษณ์ของกลุ่มอนาธิปไตย)
ธงชาติสหภาพโซเวียต
ธงชาติสาธารณรัฐประชาชนจีน
ธงชาติเวียดนาม
Red Ensign
สัญลักษณ์ของลัทธิคอมมิวนิสต์
ท้าฟ้าลิขิต

| ท้าฟ้าลิขิต |
| --- | --- |

กำกับ: ออกไซด์ แปง
นักแสดงนำ: สัญญา คุณากร ณัฐริกา ธรรมปรีดานันท์ สุภักดิ์ ปิติธรรม สุเชาว์ พงษ์วิไล วิจิตรา ตริยะกุล 
ผู้จัดจำหน่าย: กันตนา โมชั่น พิคเจอร์
วันฉาย: 19 ธันวาคม พ.ศ. 2540
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ท้าฟ้าลิขิต (อังกฤษ: Who is Running ?) ภาพยนตร์ไทยในปี พ.ศ. 2540 นำแสดงโดย สัญญา คุณากร, ณัฐริกา ธรรมปรีดานันท์, สุภักดิ์ ปิติธรรม, สุเชาว์ พงษ์วิไล, วิจิตรา ตริยะกุล กำกับการแสดงโดย ออกไซด์ แปง สร้างโดย กันตนา โมชั่น พิคเจอร์
เนื้อเรื่อง

เจี๊ยบ (สัญญา คุณากร) กับ ว่าน (ณัฐริกา ธรรมปรีดานันท์) แฟนสาวของเขากำลังจะไปทำบุญ แต่ระหว่างทางที่ไป ว่านเกิดถูกรถชน อาการสาหัสปางตาย หลวงพ่อ (สุภักดิ์ ปิติธรรม) บอกว่าเป็นกรรมเก่าของว่าน เจี๊ยบพยายามจะช่วยว่าน เขาได้พบกับหนังสือพิมพ์ประหลาดฉบับหนึ่งโดยบังเอิญ ซึ่งพาดหัวข่าวเรื่องราวในอนาคต ส่วนมากเป็นเรื่องราวของคนตายโดยฆ่าตัวตายหรืออุบัติเหตุ เจี๊ยบต้องวิ่งไปแก้สถานการณ์ต่าง ๆ เหล่านั้นด้วยตนเองเพื่อไม่ให้มันเกิดขึ้น
เบื้องหลังและคำวิจารณ์

ท้าฟ้าลิขิต เป็นผลงานการกำกับภาพยนตร์เรื่องแรกในชีวิตของ ออกไซด์ แปง ผู้กำกับชาวไทยสัญชาติฮ่องกง และเป็นผลงานการแสดงภาพยนตร์เรื่องที่ 2 ของ สัญญา คุณากร หลังจากเรื่องแรกคือ ลูกบ้าเที่ยวล่าสุด ในปี พ.ศ. 2536 เมื่อภาพยนตร์เข้าฉายแล้วได้รับเสียงวิจารณ์ไปในทางที่ดีและทำให้ได้รับรางวัลถึง 5 รางวัลด้วยกัน เช่น รางวัลตุ๊กตาทองภาพยนตร์ยอดเยี่ยม, รางวัลดารานำชายโดย สัญญา คุณากร ทั้งรางวัลตุ๊กตาทองและรางวัลชมรมวิจารณ์บันเทิง
ธรณีวิศวกรรม

ธรณีวิศวกรรม (อังกฤษ: Engineering geology) เป็นวิชาที่ใช้ความรู้พื้นฐานทางด้านธรณีวิทยา มาประยุกต์ใช้ในด้านวิศวกรรมโยธา และวิศวกรรมเหมืองแร่ เน้นวิชาด้านกลศาสตร์ของหิน (Rock Mechanics) หรือกลศาสตร์ธรณี (Geomechanics)
"ธรณีวิศวกรรม" เป็นสาขาหนึ่งของวิศวกรรมโยธาที่เน้นการศึกษาและการประยุกต์ใช้งานของวัสดุทางธรณีวิทยา เช่น ดิน และหิน ในโครงการก่อสร้างต่างๆ ธรณีวิศวกรรมมีบทบาทสำคัญในการออกแบบและการก่อสร้างโครงสร้างพื้นฐาน เช่น อาคาร, สะพาน, ถนน, อุโมงค์ และเขื่อน
สาขานี้รวมถึงการศึกษาคุณสมบัติของดินและหิน เช่น ความแข็งแรง, การระบายน้ำ, และการบีบตัว เพื่อให้สามารถคาดการณ์และจัดการกับปฏิกิริยาของดินและหินเมื่อมีการนำไปใช้ในโครงการก่อสร้าง นอกจากนี้ยังรวมถึงการศึกษาและการป้องกันปัญหาที่เกี่ยวข้องกับดินและหิน เช่น การทรุดตัวของดิน, การเลื่อนของดิน, และการพังทลายของดิน
ธรณีวิศวกรรมเป็นสาขาที่มีความสำคัญมากในการพัฒนาและการรักษาความปลอดภัยของโครงการก่อสร้างต่างๆ และมีบทบาทสำคัญในการป้องกันและการจัดการกับภัยพิบัติทางธรณีวิทยา เช่น แผ่นดินไหวและดินถล่ม.
| ด ค กสาขาวิชาสำคัญด้านเทคโนโลยี |
| --- | --- |
วิทยาศาสตร์ประยุกต์:  เทคโนโลยีการสะสมพลังงาน  เทคโนโลยีการเกษตร  เทคโนโลยีคอมพิวเตอร์  เทคโนโลยีนิวเคลียร์  เทคโนโลยีสิ่งแวดล้อม  นาโนเทคโนโลยี  การประมงศาสตร์  ปัญญาประดิษฐ์  พลังงาน  ฟิสิกส์วิศวกรรม  พันธุวิศวกรรม  ไมโครเทคโนโลยี  วัสดุศาสตร์  วิศวกรรมเซรามิก  วิศวกรรมทัศนศาสตร์  สัตวศาสตร์  อิเล็กทรอนิกส์  เครื่องมือวัด 
สารสนเทศ และ การสื่อสาร:  การรู้จำคำพูด  เทคโนโลยีดนตรี  เทคโนโลยีทางสายตา  เทคโนโลยีการสื่อสาร  เรขภาพ 
อุตสาหกรรม:  การก่อสร้าง  การเงินเชิงคอมพิวเตอร์  การทำเหมืองแร่  การประมง  การผลิต  เครื่องกล 
การทหาร:  เทคโนโลยีและอุปกรณ์การทหาร  นาวิกวิศวกรรม  อาวุธปืนและเครื่องกระสุนปืน  ระเบิด 
คหกรรมศาสตร์:  เครื่องใช้ไฟฟ้า  เทคโนโลยีการศึกษา  เทคโนโลยีในบ้าน  เทคโนโลยีอาหาร 
วิศวกรรมศาสตร์:  วิศวกรรมชลประทาน  วิศวกรรมทางหลวง  วิศวกรรมต่อเรือ  วัสดุศาสตร์  วิศวกรรมก่อสร้าง  วิศวกรรมเกษตร  วิศวกรรมการเงิน  วิศวกรรมคอมพิวเตอร์  วิศวกรรมเคมี  วิศวกรรมเครื่องกล  วิศวกรรมโครงสร้าง  วิศวกรรมชีวเคมี  วิศวกรรมชีวเวช  วิศวกรรมชีวะ  วิศวกรรมซอฟต์แวร์  วิศวกรรมเซรามิก  วิศวกรรมนิวเคลียร์  วิศวกรรมเนื้อเยื่อ  วิศวกรรมประมง  วิศวกรรมปิโตรเลียม  วิศวกรรมไฟฟ้า  วิศวกรรมแมคคาทรอนิกส์  วิศวกรรมเหมืองแร่  วิศวกรรมโยธา  วิศวกรรมสำรวจ  วิศวกรรมระบบควบคุม  วิศวกรรมโลหการ  วิศวกรรมสถาปัตย์  วิศวกรรมสารสนเทศ  วิศวกรรมขนถ่ายวัสดุ  วิศวกรรมสิ่งแวดล้อม  วิศวกรรมสิ่งทอ  วิศวกรรมหลังการเก็บเกี่ยวและแปรสภาพ  วิศวกรรมการทำความเย็นและการปรับอากาศ  วิศวกรรมการบินและอวกาศยาน  วิศวกรรมอาหาร  วิศวกรรมอิเล็กทรอนิกส์  วิศวกรรมอุตสาหการ  อติสีตศาสตร์  วิศวกรรมการขนถ่ายวัสดุ  วิศวกรรมอัตโนมัติ  วิศวกรรมการวัดคุม  วิศวกรรมโทรคมนาคม  วิศวกรรมการขนส่ง  วิศวกรรมสื่อประสม 
สุขภาพ และ ความปลอดภัย:  เคมีสารสนเทศศาสตร์  ชีวสารสนเทศศาสตร์  เทคโนโลยีชีวภาพ  วิทยาศาสตร์สุขภาพ  วิศวกรรมความปลอดภัยด้านอัคคีภัย  วิศวกรรมความปลอดภัย  วิศวกรรมชีวการแพทย์  วิศวกรรมสุขาภิบาล 
การขนส่ง:  การขนส่ง  เครื่องยนต์  เทคโนโลยีอวกาศ  วิศวกรรมทางทะเล  วิศวกรรมการบินและอวกาศยาน  อวกาศยาน
ธรณีแอ่นตัว

ธรณีแอ่นตัว (อังกฤษ: geosyncline) หมายถึง ภูมิภาคของโลกส่วนที่แอ่นตัวลงลึกจนเกิดเป็นที่รองรับน้ำ และสะสมสิ่งทับถมจำนวนมากจากผิวโลกได้ การสะสมในบริเวณนี้ดำเนินไปตามช่วงเวลาทางธรณีที่ยาวนานมาก พร้อม ๆ กับพื้นดินที่รองรับสิ่งทับถมทรุดต่ำลงทีละน้อย ๆ ด้วย จึงทำให้ชั้นหินที่สะสมในบริเวณนี้หนามาก นอกจากนี้ยังมักจะมีหินภูเขาไฟสะสมปะปนด้วยเสมอ หินชั้นในธรณีแอ่นตัวหลายแห่งต่อมาได้โค้งตัวเกิดเป็นภูเขาในลักษณะที่มีลอนหลายขนาดอยู่ในธรณีโค้งตัว (geanticline) ซึ่งเป็นโค้งใหญ่ ภูเขาที่เกิดในลักษณะนี้ เช่น เทือกเขาแอปปาเลเชียน (Appalachian Mountain) ซึ่งอยู่ด้านตะวันออกของอเมริกาเหนือ
ท่าเรือโยโกฮามะ

แผนผังทางทะเลในภาพ แสดงให้เห็นบริเวณของท่าเรือโยโกฮามะใน พ.ศ. 2417
อ่าวโอซัมบาชิ สัญลักษณ์แห่งท่าเรือสมัยใหม่
ท่าเรือโยโกฮามะ (ญี่ปุ่น: 横浜港; โรมาจิ: Yokohama-kō; อังกฤษ: Port of Yokohama) เป็นท่าเรือในเมืองโยโกฮามะ ประเทศญี่ปุ่น ดำเนินงานโดยสำนักงานท่าเรือและอ่าวแห่งเมืองโยโกฮามะ ท่าเรือนี้ตั้งอยู่ที่ละติจูด 35.27.–00° เหนือ และลองจิจูด 139.38–46° ตะวันออก หันหน้าออกสู่อ่าวโตเกียว ทางทิศใต้ของท่าเรือคือท่าเรือโยโกซูกะ และทางทิศเหนือคือท่าเรือคาวาซากิ และกรุงโตเกียว.
สิ่งก่อสร้างบริเวณท่าเรือ

ท่าเรือโยโกฮามะมีท่าเทียบเรือหลัก ๆ สิบแห่ง โดยมีท่าเทียบเรือฮมโมกุที่มีที่ทอดสมอเรือ 24 จุดเป็นจุดอำนวยความสะดวกหลักของท่าเรือ  เก็บถาวร 2007-06-29 ที่ เวย์แบ็กแมชชีน บริเวณท่าเรือมีอ่าวโอซัมบาชิที่รองรับการเดินทางเข้าออกของผู้โดยสารทางเรือ รวมถึงมีด่านตรวจคนเข้าเมือง ด่านศุลกากร และสถานกักกันสิ่งของต้องห้ามสำหรับรองรับการเดินทางระหว่างประเทศ  เก็บถาวร 2007-06-26 ที่ เวย์แบ็กแมชชีน มีอ่าวเดตามาจิ หรือที่เรียกกันว่า "อ่าวกล้วย" สำหรับรองรับพืชผักผลไม้  เก็บถาวร 2007-09-30 ที่ เวย์แบ็กแมชชีน นอกจากนี้ยังมีอ่าวไดโกกุที่ตั้งอยู่บริเวณเกาะที่ถมขึ้นมาคิดเป็นพื้นที่ 321 เฮกตาร์สำหรับตั้งโกดังสินค้า เก็บถาวร 2007-06-29 ที่ เวย์แบ็กแมชชีน มีท่าเทียบเรือ 7 ท่าถูกใช้โดยกองทัพสหรัฐอเมริกาที่ประจำการอยู่ในญี่ปุ่น  เก็บถาวร 2007-06-29 ที่ เวย์แบ็กแมชชีน และท่าเทียบเรืออื่น ๆ ใช้เก็บโครงเรือและทำหน้าที่อื่น ๆ
ประวัติ

ในสนธิสัญญาเพื่อสัมพันธไมตรีและการค้าระหว่างสหรัฐอเมริกาและญี่ปุ่นที่ทำขึ้นใน พ.ศ. 2401 ระบุให้จังหวัดคานางาวะ เป็นเมืองท่าเปิด ท่าเรือโยโกฮามะได้เปิดใช้ในปีถัดมา ใน พ.ศ. 2466 ท่าเรือเสียหายอย่างหนักจากเหตุแผ่นดินไหวในภาคคันโต
สถิติ

ใน พ.ศ. 2549 ท่าเรือโยโกฮามะมีเรือเข้าจอดเทียบท่า 42,622 ลำ รองรับสินค้า 138,220,075 ตัน มีมูลค่าทั้งหมดของสินค้าคือ 11,666,790 ล้านเยน  เก็บถาวร 2009-03-27 ที่ เวย์แบ็กแมชชีน
แหล่งข้อมูลอื่น

เว็บไซต์ท่าเรือโยโกฮามะ เก็บถาวร 2007-06-27 ที่ เวย์แบ็กแมชชีน (อังกฤษ)
35°27′00″N 139°38′46″E﻿ / ﻿35.45000°N 139.64611°E﻿ / 35.45000; 139.64611
ธนาคารแห่งประเทศเกาหลี

| --- | --- |
Bank of Korea
 อาคารที่ทำการในกรุงโซล
ภาพรวมหน่วยงาน
ก่อตั้ง: 12 มิถุนายน ค.ศ. 1950
สำนักงานใหญ่: กรุงโซล ประเทศเกาหลีใต้ 
ต้นสังกัดหน่วยงาน: รัฐบาลสาธารณรัฐเกาหลี
เว็บไซต์: www.bok.or.kr/eng/
ธนาคารแห่งประเทศเกาหลี (อังกฤษ: Bank of Korea) เป็นธนาคารกลางของสาธารณรัฐเกาหลี และเป็นผู้ตราสกุลเงินวอนเกาหลีใต้ ก่อตั้งเมื่อปีค.ศ. 1950 มีที่ทำการในกรุงโซล รับผิดชอบการกำหนดอัตราดอกเบี้ยนโยบายในเกาหลีใต้ และดูแลเสถียรภาพทางการเงินของเกาหลีใต้ รวมถึงทำหน้าที่เป็นนายธนาคารรับฝากเงินจากบรรดาธนาคารพาณิชย์ในเกาหลีใต้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Bank of Korea
The Bank of Korea official site เก็บถาวร 2010-07-07 ที่ เวย์แบ็กแมชชีน